René Nyberg

Ernst René Anselm Nyberg (s. 13. helmikuuta 1946 Helsinki) on suomalainen pitkän uran tehnyt diplomaatti ja East Office -konsulttiyrityksen aiempi toimitusjohtaja. Hän jäi eläkkeelle vuonna 2013.

Nyberg valmistui ylioppilaaksi Helsingin Saksalaisesta koulusta vuonna 1965 ja valtiotieteen kandidaatiksi Helsingin yliopistosta 1969. Suomen ulkoasiainministeriön palvelukseen hän astui vuonna 1971 ja hoiti vuoteen 2004 erilaisia tehtäviä Moskovassa, Leningradissa, Brysselissä, Bonnissa ja oli Suomen pysyvä edustaja Euroopan turvallisuus- ja yhteistyöjärjestössä Wienissä vuosina 1992–1995. Vuonna 2000 hänet nimitettiin suurlähettilääksi Moskovaan, ja vuonna 2004 hän siirtyi suurlähettilääksi Berliiniin. East Officen toimitusjohtajana Nyberg aloitti vuonna 2008.

Nybergin puoliso on professori Kaisa Nyberg. Teoksessa Viimeinen juna Moskovaan Nyberg kertoo juutalaisen äitinsä Fannyn suvun vaiheista ja taustoittaa itäeurooppalaista juutalaisuutta. Teos oli ehdolla Suuren Journalistipalkinnon Vuoden kirja -kategoriassa vuonna 2015.

 Kunnianosoituksia 

 55x55px Vapaudenristin ritarikunta (Suomi): 1. luokan Vapaudenristi
 55x55px Pyhän Henrikin risti (Suomen evankelis-luterilainen kirkko, v. 2021)
 Kungliga Krigsvetenskapsakademien (Ruotsi) Jäsen, v. 1995.Olof Santesson, Trauma och krig i en judisk värld, Anselm.fi. (Artikkeli alun perin julkaisussa: Kungl. Krigsvetenskapsakademiens Handlingar och Tidskrift 2/2020)
 Rajavartiolaitoksen ansioristi, v. 1999
 Sotilasansiomitali, v. 1987Sotilasansiomitali myönnettiin 254:lle Helsingin Sanomat 4.6.1987 s. 18

Teokset

  (käännökset: venäjäksi 2017, viroksi 2017, latviaksi 2017, saksaksi 2019, ruotsiksi 2019

  (käännös: ruotsiksi Mellan Sverige och Ryssland tulossa)

Lähteet

 Aiheesta muualla 

 René Nybergin kotisivut
 Tietokirjailija-toimittaja Kari Vitie tietokirjailija Pekka Virkin vieraana Jälkisuomettumisen ruumiinavaus -ohjelmasarjassa, jossa he keskustelevat muun muassa René Nybergistä ja East Officesta sarjan 2. jaksossa Ryvettynyt rälssi, 9.10.2023.

Luokka:Suomalaiset yritysjohtajat
Luokka:Suomen juutalaiset
Luokka:Suomen Venäjän suurlähettiläät
Luokka:Vuonna 1946 syntyneet
Luokka:Elävät henkilöt